paragraph_text: Emmanuel Laurent Petit (Dieppe, Francuska, 22. rujna 1970.) je francuski umirovljeni nogometaš i bivši nacionalni reprezentativac. S Monacom i Arsenalom je osvojio Le Championnat odnosno Premier ligu dok je s francuskom reprezentacijom bio svjetski (Mundijal 1998.) i europski (EP 2000.) prvak. Tijekom igračke karijere, Petit je u svim klubovima gdje je igrao nosio dres s brojem 17 a prekidom nogometne karijere je radio kao nogometni analitičar u Francuskoj.